Рамазан һаман велосипедта әле

	Быел мартта күренекле якташыбыз - велосипед буенча Советлар Союзының халыкара спорт мастеры, биш тапкыр СССР чемпионы исемен яулаган, Тур де ЛАвенир, Милк Рейс, Джиро де Реджиони, Тур Славами, Югославия, Тачира һәм башка күп халыкара бәйгеләр призеры һәм җиңүчесе, 1979 елда Дөнья велосипед ярышларында Советлар Союзының җыелма командасы составында шулай ук җиңүгә ирешкән Рамазан Миргарифан улы Галәлетдиновка 60 яшь тулган икән инде.	 Без аның белән “Бер¬дәмлек” өлкә татар газетасы редакциясендә очраштык. Бу минем күренекле якташым белән икенче мәртәбә якыннан күрешүем иде. Ә беренчесе моннан 38 ел элек, 1980 елның көзендә, Кырымда булды.  Ул чакта мин Ялтада санаторийда ял итә идем. Нәкъ шул көннәрдә Кырымда унбер көн дәвамында Советлар Сою¬зы составына кергән 15 республика, Мәскәү, Ленинград (хәзерге Санкт-Петербург), Куй-бышев (Самара), Омск шә¬һәрләре командалары 27нче тапкыр үткәрелүче СССР  чем¬пионатының җиңүчесе исеменә һәм “Социалистическая индустрия” газетасы призына ия булу өчен күп көнлек ярышларда катнашканнар иде. Шул 105 велосипедчы арасында Куйбышев егете 22 яшьлек Рамазан Галәлетдинов та булып, нәкъ менә ул Кырымның 1500 километрга сузылган таулы юлларын үтеп, шәхси зачетта СССР чемпионы исемен яулады да инде. Ә моңа кадәр 1978 - 1979 елларда Рамазан команда зачеты буенча ил чемпионы исеменә лаек булган.   
	---	
Бердәмлек

	№ --- | 10.08.2018	


